Z A P I S N I K
39. sjednice Vijeća Mjesnog odbora Gornja Dubrava,
održane 18. lipnja 2024.
u prostoru objekta mjesne samouprave Dravska 4,
s početkom u 20,00 sati



NAZOČNI ČLANOVI VIJEĆA:
Ivana Jerbić, Ivica Škalfa, Slavko Klarić, Davor Mačukat, Gabrijela Divković, Mirjana Šimić

NENAZOČNI ČLANOVI VIJEĆA: Siniša Senad Musić


Predsjedava Ivana Jerbić predsjednica Vijeća.

Zapisnik vodi:Ivica Škalfa, potpredsjednik Vijeća.


Predsjednica konstatira da je nazočno 6 od ukupno 7 članova Vijeća, što znači
da Vijeće može pravovaljano odlučivati, te otvara 39. sjednicu Vijeća Mjesnog odbora.

	Bez rasprave,  većinom  od 5 glasova, Vijeće prihvaća tekst Zapisnika 38. sjednice Vijeća, održane 21. svibnja 2024., sa sljedećim izmjenama:

[bookmark: _GoBack]Vijećnica Mirjana Šimić ima primjedbu na  točku 5. u kojoj se navodi da se traži izrada nove Studije što nije u skladu s zaključkom koji se poziva na točku 3. dnevnog reda u kojoj se traži od VGČ da ispita što se događa s predloženom izradom Studije kao cjelovitog rješenja prometne problematike na području MO Gornja Dubrava.




Na prijedlog članova Vijeća, Vijeće  jednoglasno utvrđuje dopunu dnevnog reda:

1. Zahtjev za dostavljanje Projekta „Poboljšanje funkcioniranja prometa na području Mjesnog odbora Gornja Dubrava“


D N E V N I  R E D:

1. Zahtjev za jednokratno korištenje prostora mjesne samouprave, Dravska 4, bez naknade – donošenje zaključka
2. Zahtjev za dostavljanje Projekta „Poboljšanje funkcioniranja prometa na području Mjesnog odbora Gornja Dubrava“ – donošenje zaključka
3. Pitanja, prijedlozi i obavijesti.
 

Ad 1. Zahtjev za jednokratno korištenje prostora mjesne samouprave, Dravska 4, bez naknade
Članovi Vijeća primili su pisani materijal uz poziv.
U raspravi sudjeluju: Ivana Jerbić, Slavko Klarić, Mirjana Šimić, Ivica Škalfa, Davor Mačukat, Gabrijela Divković

Vijeće jednoglasno donosi


Z A K LJ U Č A K
o davanju na jednokratno korištenje prostora mjesne samouprave


I. Vijeće Mjesnog odbora  Gornja Dubrava odobrava jednokratno korištenje prostora u objektu mjesne samouprave, Dravska 4, Sindikatu umirovljenika Hrvatske, Podružnica Gornja Dubrava.

II. Prostor će se koristiti 19. srpnja 2024. od 16,00 do 22,00 sata.



Ad 2. Zahtjev za dostavljanje Projekta „Poboljšanje funkcioniranja prometa na području Mjesnog odbora Gornja Dubrava“


U raspravi sudjeluju: Ivana Jerbić, Slavko Klarić, Mirjana Šimić, Ivica Škalfa, Davor Mačukat, Gabrijela Divković

Vijeće jednoglasno donosi

Z A K LJ U Č A K
o zahtjevu za dostavljanje Projekta „Poboljšanje funkcioniranja prometa na području Mjesnog odbora Gornja Dubrava“


Vijeće Mjesnog odbora Gornja Dubrava zahtjeva od Vijeća Gradske četvrti Gornja Dubrava da  dostavi cjelokupni dokument Projekta „Poboljšanje funkcioniranja prometa na području Mjesnog odbora Gornja Dubrava“ kako bi se moglo o njemu  raspraviti jer je utvrđeno, na temelju dostavljenog izvoda, da je navedeni Projekt napravljen bez uvida na terenu a projektant je paušalnim rješenjima bez kontakta s predstavnicima izabranih članova Vijeća Mjesnog odbora izradio dokument koji ne odgovara rješavanju problematike na koju se ukazuje godinama.

Također zahtjevamo da se utvrdi zbog čega je dokument naknadno dostavljen Vijeću Mjesnog odbora Gornja Dubrava, kada više nije bilo mogućnosti izjaviti žalbu na rješenje kojim je projekt odobren te kako je moguće da se do sada po predmetnom rješenju nije postupalo vezano za postavljanje horizontalne i vertikalne prometne signalizacije.



Ad 3. Pitanja, prijedlozi i obavijesti

Nije bilo rasprave.



Dovršeno u 22,00 sata.

KLASA: 024-08/24-003/1262
URBROJ: 251-13-11-5/010-24-2
U Zagrebu, 18. lipnja 2024.

Zapisnik sastavio

Ivica Škalfa
                                                                                                        Predsjednica
                                                                                               Vijeća Mjesnog odbora
                                                                                                     Gornja Dubrava

                                                                                                       Ivana Jerbić

